નવી દિલ્હી, 21 જૂન: રેલવે ભાડું અને માલ ભાડામાં વધારાના કેન્દ્ર સરકારના નિર્ણય પર રાજકારણ ગરમાઇ રહ્યું છે. વિપક્ષી દળોએ મોદી સરકારના આ નિર્ણયની કડક શબ્દોમાં ટિકા કરી છે, જ્યારે ઉત્તર પ્રદેશમાં સપા કાર્યકર્તાઓએ રેલવે ટ્રેકને જામ કરી દીધો. આની વચ્ચે રેલ મંત્રી સદાનંદ ગૌડા વડાપ્રધાન નરેન્દ્ર મોદી ને મળી રહ્યા છે. ગૌડા રેલવેની નવી યોજના પર મોદીને પ્રેજેન્ટેશન આપશે. રેલ મંત્રી ભાડા વધારાની જાણકારી પણ મોદીને આપશે. ભાડા વધારવા પાછળનું કારણ રેલ મંત્રીએ એવું આપ્યું કે 'પાછલી સરકારે અંતરિમ બજેટમાં પ્રસ્તાવિત દરોને લાગુ કરવા મજબૂર થઇ.' ભાજપે પણ અજીબ પ્રકારની દલિલ કરી. પાર્ટી પ્રવક્તા શાહનવાઝ હુસૈને જણાવ્યું કે 'આ પાછલી સરકારના નિર્ણયને લાગુ કરવામાં આવ્યો છે.'